b"\n_START_ARTICLE_\nNostra Senyora dels \xc3\x80ngels del Papiolet\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia de construcci\xc3\xb3 moderna, d'una sola nau, encara que a la banda esquerra t\xc3\xa9 una nau lateral que s'utilitza, en part com a porxo i en part com a sagristia. El porxo est\xc3\xa0 format per uns arcs de mig punt, sobre els quals s'han deixat a mig bastir les parets -sembla que la construcci\xc3\xb3 sigui inacabada-. A la part dreta ressalten quatre contraforts intercalats amb tres rosasses. Als peus de l'esgl\xc3\xa9sia i damunt tres finestres semicirculars, veiem la inscripci\xc3\xb3: \xc2\xabIglesia de Nuestra Se\xc3\xb1ora de los Angeles, 1950\xc2\xbb. L'edifici est\xc3\xa0 rematat per una espadanya d'un sol cos. L'entrada, a m\xc3\xa0 esquerra, presenta un cancell a l'interior. Destaca la manca d'absis i la coberta a dues vessants. A l'altar major hi ha la imatge de la Mare de D\xc3\xa9u dels \xc3\x80ngels, del segle XX (1950).\n_START_SECTION_\nHist\xc3\xb2ria\n_START_PARAGRAPH_\nEs constru\xc3\xad davant a causa de la necessitat de posar fi a l'inconvenient de despla\xc3\xa7ar-se a Sant Jaume dels Domenys._NEWLINE_La iniciativa sorg\xc3\xad del sr. Pau Gener, i la secund\xc3\xa0 tot el poble, oferint el seu treball i els seus donatius. L'esgl\xc3\xa9sia s'inaugur\xc3\xa0 el 6 d'agost de 1950, sent rector de la parr\xc3\xb2quia Antoni Ros i Leconte."